ערן טיפנברון

ערן טיפנברון (נולד ב-7 בספטמבר 1964) הוא עיתונאי, עורך עיתון ועורך אתרי חדשות ישראלי.

ביוגרפיה
החל עבודתו כעיתונאי בקבוצת ידיעות אחרונות בשנת 1995. שימש כתב באירופה, רכז המערכת וראש מערכת החדשות של העיתון ועורך האתר.

בשנים 2009-2008 ערך את החינמון "24 דקות" מבית "ידיעות אחרונות". מונה לעורך המשנה של האתר ynet ב-2009.

בזמנו כעורך משנה היו טענות לגבי מגמות המאיימות על חופש העיתונות באתר: השפעות לא ענייניות על התוכן המערכתי, המיוחסות לבעלים ארנון (נוני) מוזס; סנסציונליזציה מכוונת של התוכן המערכתי; ופגיעה בסטנדרטים המקובלים בנוגע לפרסום סמוי והשפעה של גורמים מסחריים. ב-2011 היו גם טענות כלפיו על סיקור חֶסֶר של המחאה החברתית.

ב-2013 מונה טיפנברון לעורך הראשי ב-ynet במקום יון פדר. בשנת 2015 נטען, שבהוראה ישירה שלו, לא עלו לאתר מאינטרסים זרים פרקי הסדרה "מגש הכסף".

עובדים שהכירו אותו מתקופת עבודתו ב-ynet אמרו שהיה מעורב בשבירת התארגנות העובדים, במסחור האתר, והיה עושה דברו של נוני מוזס בהשחתת מערכת העיתון לצרכיו ומסיבה זו קשור לתיק 2000.

במרץ 2016 פרש מ-ynet ומקבוצת "ידיעות אחרונות".

הוא שאף לעבור לאתר וואלה! אך לא הצליח. באפריל 2016 מונה לסמנכ"ל הדיגיטל של חברת התקשורת RGE, ועם מעבר ערוץ הכנסת לתפעול חברה זו מונה לעורך הראשי של ערוץ זה (אוגוסט 2018). בינואר 2020 מונה למנכ"ל הערוץ.

במרץ 2021 מונה לעורך הראשי של אתר וואלה! NEWS. עובדים בוואלה טענו שהוא אשם בהתנהלות מושחתת וקידום אינטרסים של גורמים פוליטיים ומסחריים. בנוסף הואשם בתביעות נפרדות ביחס קשה כלפי עובדים ורמיסת זכויותיהם.

שמו של טיפנברון הוזכר תכופות במסגרת עדויות בתיקי 2000 ו-4000 על ידי מספר עדים.

קישורים חיצוניים

הערות שוליים

עיתונאים כותבי עברית
עורכי עיתונים ישראלים
סגל ynet
סגל ידיעות אחרונות
סגל וואלה!
בוגרי תלמה ילין
בוגרי אוניברסיטת תל אביב
ישראלים שנולדו ב-1964